**Anexa nr. 10**

**Elemente de identitate vizuală**

Pentru beneficiarii de finanţări nerambursabile sub formă de grant de la Departamentul pentru Românii de Pretutindeni.

**1. Identitate vizuală**

**1.1.** **Reguli generale**:

**–**Beneficiarii proiectelor şi programelor finanţate de către Departamentul pentru Românii de Pretutindeni au obligaţia:

**–**de a face referire la faptul că Departamentul pentru Românii de Pretutindeni asigură finanţarea acestora;

**–**de a face cunoscute activităţile care beneficiază de finanţare;

**–**La utilizarea siglei Departamentul pentru Românii de Pretutindeni, aceasta va fi însoţită obligatoriu de textul: "Acest proiect este realizat cu sprijinul Departamentului pentru Românii de Pretutindeni". În cazul în care programul sau proiectul beneficiază de finanţare pe o perioadă limitată, textul care însoţeşte sigla se va completa cu perioada de finanţare. (Ex: "Proiect finanţat de Departamentul pentru Românii de Pretutindeni”;

**–**Se va folosi denumirea întreagă a instituţiei (Departamentul pentru Românii de Pretutindeni); acronimul DRP fiind acceptat numai dacă denumirea DRP apare în text de mai multe ori şi denumirea integrală a fost utilizată cel puţin o dată.

**1.2.** **Reguli specifice**:

**–**Beneficiarul are obligaţia de a transmite Departamentului pentru Românii de Pretutindeni pe e-mail (proiecte@dprp.gov.ro) spre aprobare propunerile pentru toate materialele unde intenţionează să utilizeze sigla Departamentul pentru Românii de Pretutindeni;

**–**Următoarele produse necesită informarea prealabilă şi acordul scris al Departamentului pentru Românii de Pretutindeni:

**–**Conceptul pentru campaniile publice;

**–**Site-uri Internet;

**–**Materiale video/audio;

**–**Publicaţii (cărţi, ziare, reviste, manuale, etc.);

**–**Bannere, afişe şi alte materiale publicitare.

**Pentru site-uri Internet:**

**–**Pagina de deschidere trebuie să conţină obligatoriu Sigla Departamentului, pentru Românii de Pretutindeni şi un link către site-ul web al Departamentului pentru Românii de Pretutindeni.

**–**Site-ul va conţine obligatoriu următorul mesaj: "Conţinutul acestui site nu reprezintă poziţia oficială a Departamentului pentru Românii de Pretutindeni".

**Pentru comunicatele de presă:**

**–**Comunicatele de presă vor fi emise la lansarea şi încheierea unui program/proiect/acțiune.

**–**Un comunicat de presă va conţine obligatoriu următoarele Informaţii şi elemente grafice:

**–**Sigla Departamentului pentru Românii de Pretutindeni în stânga sus

**–**Sigla Beneficiarului în dreapta sus

**–**Sigla celorlalţi parteneri sau finanţatori jos sau în dreapta sus.

**Pentru site-uri de social media (Facebook, Twitter etc.):**

**–**Pentru postările pe paginile social media (Facebook, Twitter etc.) se va utiliza următorul hashtag: #DRPRomânia.

**–**Pe Facebook, se va da "tag" paginii oficiale a Departamentului pentru Românii de Pretutindeni România: https://www.facebook.com/drpromania/.

**Pentru clipuri video/audio:**

**–**În cazul clipurilor video pregătite pentru difuzare publică, se vor insera sigla DRP şi textul "Acest proiect este realizat cu sprijinul Departamentului pentru Românii de Pretutindeni" pentru suficient timp cât să poată fi citite.

**–**Textul "Acest proiect este realizat cu sprijinul Departamentului pentru Românii de Pretutindeni" va fi citit şi în cazul clipurilor video, şi în cazul celor audio.

**–**De asemenea va fi obligatoriu inserat şi următorul text: "Conţinutul acestui material nu reprezintă poziţia oficială a Departamentului pentru Românii de Pretutindeni".

**Pentru publicaţii:**

În cuprinsul publicației vor apărea sigla Departamentului pentru Românii de Pretutindeni şi următoarele texte:

**–**"Această carte/revistă/publicaţie etc. a fost tipărită cu sprijinul Departamentului pentru Românii de Pretutindeni" şi trimitere la site-ul Departamentului pentru Românii de Pretutindeni: [www.dprp.gov.ro](http://www.dprp.gov.ro).

**–**"Conţinutul acestei publicaţii/cărţi/reviste etc. nu reprezintă poziţia oficială a Departamentului pentru Românii de Pretutindeni".

**–**Un exemplar din publicaţia respectivă va fi transmis Departamentului pentru Românii de Pretutindeni.

**Pentru afişe, bannere şi alte materiale publicitare**:

**–**Materialele publicitare vor sublinia mesajul care trebuie transmis şi vor conţine, ca elemente de identitate, sigla Departamentului pentru Românii de Pretutindeni însoţită de textul: "Acest proiect este realizat cu sprijinul Departamentului pentru Românii de Pretutindeni "

**–**Bannerele vor avea dimensiuni corespunzătoare cu amploarea evenimentului şi spaţiului în care se desfăşoară, astfel încât să asigure vizibilitatea elementelor de identitate ale DRP.

**Pentru alte produse:**

**–**Pentru produse de informare nespecificate în prezenta anexă (ex: CD-ROM, filme etc.), se va utiliza sigla Departamentului pentru Românii de Pretutindeni însoţită de textul: "Acest proiect este realizat cu sprijinul Departamentului pentru Românii de Pretutindeni "

**–**În cazul produselor cu o suprafaţă foarte mică de expunere (ex. pixuri), se va utiliza cel puţin sigla Departamentului pentru Românii de Pretutindeni.

**Sigla Departamentului pentru Românii de Pretutindeni.**

Sigla Departamentului pentru Românii de Pretutindeni se regăseşte pe site.